b'\n_START_ARTICLE_\nTurbokompaundni motor\n_START_PARAGRAPH_\nTurbokompaundni motor (ang. turbo-compound engine) je vrsta batnega motorja z notranjim zgorevanjem. Ima majhno turbino, ki jo poganjajo izpu\xc5\xa1ni plini iz cilindrov. Na ta na\xc4\x8din se na enoto porabljenega goriva dobi ve\xc4\x8d dela, ker se uporablja energijo izpu\xc5\xa1nih plinov, ki bi se druga\xc4\x8de izgubila v okolje. Najve\xc4\x8dkrat se uporablja na \xc5\xa1tiritaktnih bencinskih motorjih, kot npr. Wright R-3350 Duplex-Cyclone ali pa Ferrari 059/3, lahko pa tudi na dvotaktnih dizelskih kot npr. Napier Nomad_NEWLINE_Turbina je mehani\xc4\x8dno povezana na ro\xc4\x8di\xc4\x8dno (pogonsko) gred, mo\xc5\xbene so tudi hidravli\xc4\x8dne ali elektri\xc4\x8dne izvedbe. Turbokompaundne motorje so ve\xc4\x8dinoma uporabljala propelerska potni\xc5\xa1ka letala, preden so se pojavili visokoobto\xc4\x8dni turboventilatorski motorji. Turbina na vezadstem motorju Wright R-3350 je proizvajalo okrog 550 KM pri vzletu._NEWLINE_Podobna naprava je turbopolnilnik, vendar slednji ne proizvaja mehanske mo\xc4\x8di za pogon vozila, ampak turbina \xc5\xbeene kompresor, ki pove\xc4\x8da polnilni tlak in tako pove\xc4\x8da sposobnosti motorja._NEWLINE_V sezoni 2014 se bo v Formuli 1 uporabljal 1,6 litrski turbokompaundni V6 motor, turbina bo povezana z elektri\xc4\x8dnim motorjem/generatorjem imenovanim MGU-H. Ko bo dirkalnik zaviral bo MGU-H deloval kot generator in bo polnil baterijo. Ko bo dirkalnik pospe\xc5\xa1eval se bo ta energija uporabila za hitro pospe\xc5\xa1evanje turbine in tako ne bo turbo luknje.'